Halb ventilatsioon on tihti tänapäeva eluruumide probleem. Puuduliku ventilatsioon korral tõuseb CO2 sisaldus ülemäära kõrgele ja võime tunda end laisa ja väsinuna, õhku paiskub ka mitmesuguseid saasteaineid, mis eralduvad näiteks higistamisega. Samuti kipub sellistesse eluruumidesse tekkima liigniiskus, mis kõige sagedamini väljendub udustes ja märgades aknaklaasides.
Lihtsam moodus ruume ventileerida on avatud akende kaudu. Arvestada tuleks, et sellisel juhul satub koos värske õhuga siseruumisesse ka müra, tolm jne. Samuti tekib tõmbetuule oht ja suurenevad küttekulud. Sarnased puudused esinevad ka nn. väljatõmbe ventilatsiooni puhul, eriti linnatingimustes.
Et saavutada ruumide elementaarne õhuvahetus on vaja spetsiaalseid seadmeid, mis sisaldavad endas ventilaatorit, soojusvahetit, filtreid. Korteri, majaosa või väiksema eramu õhukvaliteeti saab oluliselt parandada lihtsa läbi seina paigaldatava ventilatsiooni seadmega.
Ideaalne ventilatsiooni süsteem on aga juba palju keerukama ja tänapäevasema konstruktsiooniga.